**Sociālās iekļaušanas politikas koordinācijas komitejas sēdes**

PROTOKOLS Nr**.**3

**2020.gada 6.oktobris**

**plkst. 15.00**

Labklājības ministrijā, Skolas ielā 28

(Zoom platforma Meeting ID: 827 1601 5038 **Password: 528231)**

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītājs** | |
| Ingus Alliks | Labklājības ministrijas (turpmāk – LM) valsts sekretārs |
| **Sociālās iekļaušanas politikas koordinācijas komitejas vadītāja vietniece** | |
| Elīna Celmiņa | LM Sociālās iekļaušanas politikas departamenta direktore |
| **Sociālās iekļaušanas politikas koordinācijas komitejas** l**ocekļi** | |
| Gatis Bērziņš | Ārlietu ministrijas Eiropas Savienības Koordinācijas un politiku departamenta, COREPER I sagatavošanas nodaļas vecākais referents |
| Madara Brīvere | Ekonomikas ministrijas Mājokļu politikas departamenta vecākā referente |
| Jana Horošilova | Valsts policija ( aizvieto Vinetu Pavlovsku, Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galveno inspektori) |
| Viola Lāzo | Latvijas pensionāru savienības priekšsēdētājas vietniece (Aizvieto Aiju Barču, Latvijas pensionāru savienības priekšsēdētāju) |
| Līva Matuzele | Biedrības „Resursu centrs sievietēm „MARTA”” Politikas koordinatore |
| Dzintra Mergupe-Kutraite | Izglītības un zinātnes ministrijas Izglītības departamenta eksperte |
| Sandra Miķelsone | Kurzemes plānošanas reģions, projekta “Kurzeme Visiem” vadītāja |
| Deniss Kretalovs | Kultūras ministrijas Sabiedrības integrācijas departamenta vecākais referents |
| Liene Purmale | Latvijas Cilvēku ar īpašām vajadzībām sadarbības organizācija „Sustento” projektu vadītāja (aizvieto Latvijas Cilvēku ar īpašām vajadzībām sadarbības organizācija „Sustento” valdes locekli Ivetu Neimani) |
| Sandra Segliņa | Tieslietu ministrijas Stratēģijas departamenta vecākā referente |
| Liene Skuja | Veselības ministrijas Integrētas veselības aprūpes nodaļas vecākā eksperte |
| Dace Strautkalne | Zemgales plānošanas reģiona Sociālo jautājumu speciālisti |
| Viktors Veretjanovs | Centrālā statistikas pārvaldes Sociālās statistikas departamenta Ienākumu un dzīves apstākļu statistikas daļas vadītājs |
| Oskars Zuģickis | Latgales pārstāvniecība Rīgā Juridiskās un lietvedības nodaļas Sabiedrisko attiecību speciālists |

**Sēdē nepiedalās:**

Egils Baldzēns Latvijas Brīvo arodbiedrību savienības priekšsēdētājs

Maruta Bubene Rīgas domes Labklājības departamenta Rīgas patversmes vecākā sociālā darbiniece

Edīte Bēvalde Latvijas Lauku sieviešu apvienības Salas novada pašvaldības projektu vadītāja

Pēteris Leiškalns Latvijas Darba devēju konfederācijas Sociālās drošības un veselības aizsardzības eksperts

Svetlana Patmalniece Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas juriste

Mārīte Rozentāle Biedrības EAPN-Latvia” revidente

Ilze Rudzīte Latvijas Pašvaldību savienības Padomniece veselības un sociālajos jautājumos

Ilze Slokenberga Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītāja vietniece

Vaira Vucāne Latvijas Bērnu fonda Viceprezidente

Laine Zālīte Vidzemes plānošanas reģiona sociālo pakalpojumu eksperte

Inga Lukjanoviča Satiksmes ministrijas Autosatiksmes departamenta Autotransporta nodaļas vecākā referente

**Citi sēdes dalībnieki:**

Māris Brants SIA “Projektu un kvalitātes vadība” pētnieks

Jānis Čačs Latvijas Cilvēku ar īpašām vajadzībām sadarbības organizācija „Sustento”

Evija Eglīte SIA “Projektu un kvalitātes vadība” projektu vadītāja

Ieva Garanča VM Veselības veicināšanas un atkarību profilakses nodaļas vecākā eksperte

Ludis Neiders Ekonomikas ministrijas Analītikas dienesta ekonomists

Marika Petroviča VM Integrētās veselības aprūpes nodaļa vadītāja

Ilze Skrodele – LM Metodiskās vadības un kontroles departamenta direktore

Dubrovska

Natālija Pīlipa LM Sociālās politikas plānošanas un attīstības departaments vecākā eksperte

Rita Strode LM Sociālās iekļaušanas politikas departamenta projekta vadītāja

Dace Trušinska LM Sociālās apdrošināšanas departamenta vecākā eksperte

Ieva Zabarovska Centrālās statistikas pārvaldes Sociālās statistikas datu apkopošanas un analīzes daļa, daļas vadītāja

Evita Zālīte Grosa Latvijas Republikas Saeimas deputāte

**Sēdi protokolē:**

Aiga Lukašenoka LMSociālās iekļaušanas politikas departamenta vecākā eksperte

**Sociālās iekļaušanas politikas koordinācijas komitejas (turpmāk – SIPKK) 06.10.2020. sēdes darba kārtība:**

1.Darba kārtības apstiprināšana.

2. Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti) – progresa ziņojums.

3. Informācija par plāna projektu “Plāns sieviešu un vīriešu vienlīdzīgu tiesību un iespēju veicināšanai 2021.-2023.gadam”.

4. Informācija par Latvijas Republikas Satversmes tiesas spriedumu īstenošanas progresu.

1. **SIPKK sēdes atklāšana un darba kārtības apstiprināšana**

**(ziņotājs: I.Alliks)**

**I.Alliks** iepazīstina ar 2020. gada 6. oktobra darba kārtību.Informē, ka, ņemot vērā Izglītības un zinātnes ministrijas lūgumu III ceturkšņa sēdes jautājumu “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” pārcelt uz nākamo SIPKK sēdi, provizoriski decembrī, šīs SIPKK sēdes laikā šis jautājums netiks izskatīts. Lūdz SIPKK atbalstīt darba kārtību.

*Nolemj: SIPKK iebildumu par darba kārtībā iekļautajiem jautājumiem nav.*

**2. Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti) – progresa ziņojums.**

***(ziņotājs: M.Brants)***

**M.Brants** sniedz prezentāciju par progresu ziņojumu IMG izstrādē. Pētnieki ziņo, ka Covid-19 pandēmija ir ieviesusi zināmas korekcijas darba procesā, tādēļ šobrīd ne viss norit tā, kā bija sākotnēji iecerēts. Šobrīd norit pētījuma piektais posms – izdevumu kategoriju prioritarizēšana, un notiek sagataves darbs sestajam posmam – nepieciešamo izdevumu galīgā precizēšana. Ir notikušas fokusgrupu diskusijas (FGD). Galvenie secinājumi pēc FGD ir sekojoši:

1) FGD kā metode šādas anketas aprobācijā strādā vāji, tāpēc tā nebūs izmantojama kā daļa no ikgadējā datu atjaunošanas procesa;

2) jāizstrādā formālāka procedūra datu atjaunošanai, kas paveicama tikai ar anketēšanu un datu pēcapstrādi;

3) 4.kvintile kopumā uz 1.-3.kvintiles fona izceļas ar nozīmīgākām vēlmēm, mazāku gatavību no kādiem izdevumiem atteikties, tāpēc nolemts aptaujā iekļaut tikai 1.-3.kvintili.

Pētnieki sniedz informāciju par iedzīvotāju anketēšanā iekļautajiem jautājumiem, kā arī informē par koriģētajiem datiem. Tiek sniegta informācija par mērījumos iekļautajām 30 izdevumu kategorijām, kā arī skaidro, ka katrai no kategorijām ir detalizēts sadalījums, tādējādi salāgojot anketā iekļautos mērījumus ar mājsaimniecību izdevumu apsekojumiem.

*Sīkāku informāciju skatīt prezentācijā (1.pielikums).*

**V.Lāzo** – sniedz savu viedokli, ka Latvijas ekonomika ir tranzīta režīmā, tostarp ieviešot tādu jēdzienu kā *mobilā mājsaimniecība*. Vai izstrādājot IMG, šāds mājsaimniecības tips tiks ņemts vērā? Lūdz sniegt skaidrojumu, vai tiks izvērtētas pensionāru un personu ar invaliditāti specifiskās vajadzības.

**M.Brants** skaidro, ka tiek apskatīti septiņi mājsaimniecību tipi. Attiecībā uz pensijas vecuma cilvēkiem tiek apskatīta vienas personas, kas sasniegusi pensijas vecumu, mājsaimniecība. Attiecībā par personām ar invaliditāti tiek skaidrots, ka personas ar invaliditāti savā starpā ir ļoti atšķirīgas un arī to vajadzības ir atšķirīgas, tādēļ personas ar invaliditāti atsevišķi netiks izdalītas. Jautājumā par *mobilajām mājsaimniecībām* tiek skaidrots, ka šādu mājsaimniecību fiksēšana ir ļoti sarežģīta, tādēļ IMG izstrādē tiek iekļauti tipiskie mājsaimniecību veidi.

**E.Celmiņa** papildina, ka jau no paša sākuma IMG bija paredzēts izstrādāt tipveida cilvēkam/mājsaimniecībām. IMG nevar piemērot kāda specifiska pabalsta vai ienākumu līmeņa noteikšanai, ņemot vērā, ka katrai specifiskai grupai ir savas specifiskās vajadzības un situācijas. Nav plānots, ka IMG tiks tiešā veidā piemērots sociālās drošības sistēmas ietvaros. Tomēr IMG vērtība ir būtiska diskusijās par valsts sociālo pabalstu un sociālās palīdzības ietvaros noteikto pabalstu apmēriem. IMG vērtība kalpos kā references vērtība situācijas izvērtēšanai, noteikto līmeņu pietiekamības izvērtēšanai un pārskatīšanas nepieciešamības un apmēra pamatošanai.

*Nolemj: sniegto informāciju pieņemt zināšanām.*

1. **Informācija par plāna projektu “Plāns sieviešu un vīriešu vienlīdzīgu tiesību un iespēju veicināšanai 2021.-2023.gadam”.**

**(ziņotājs: Natālija Pīlipa)**

**N.Pīlipa** sniedz informāciju, ka Plāna sieviešu un vīriešu vienlīdzīgu tiesību un iespēju veicināšanai 2021.-2023.gadam mērķis ir nodrošināt integrētu, mērķtiecīgu un efektīvu politiku, kas nodrošina sieviešu un vīriešu vienlīdzīgu tiesību un iespēju īstenošanu dzīvē. Mērķa sasniegšanai tiek izvirzīti četri rīcības virzieni: (1) sieviešu un vīriešu vienlīdzīgu tiesību un iespēju darba tirgū veicināšana; (2) vardarbības ģimenē un ar dzimumu saistītas vardarbības izplatības mazināšana; (3) dzimumu stereotipu mazināšana sabiedrībā; (4) dzimumu līdztiesības politikas integrētās pieejas stiprināšana nozaru politikās.

Plāna projekts šobrīd ir izstrādes stadijā. Paredzams, ka tas tiks virzīts Valsts sekretāru sanāksmē š.g. novembra beigās kā Sociālās aizsardzības un darba tirgus politikas pamatnostādņu 2021.-2027.gadam pielikums.

*Sīkāku informāciju skatīt prezentācijā (2.pielikums).*

*Nolemj: sniegto informāciju pieņemt zināšanām. .*

1. **Informācija par Latvijas Republikas Satversmes tiesas (Satversmes tiesa) spriedumu īstenošanas progresu.**

**(ziņotājs: E.Celmiņa)**

**­­­­­­­­­­**

**E.Cemiņa** sniedz informāciju, ka, lai nodrošinātu Latvijas Republikas Satversmes tiesas spriedumu izpildi par garantētā minimālā ienākuma līmeņa, trūcīgas persona ienākuma līmeņa un valsts sociālā nodrošinājuma pabalsta apmēra senioriem un nestrādājošām personām ar invaliditāti pārskatīšanu, kā arī, veicot proaktīvus pasākumus saistībā ar Latvijas Republikas Satversmes tiesā iesniegtajām lietām par minimālās vecuma un minimālās invaliditāte pensijas apmēru neatbilstību Latvijas Republikas Satversmei, Labklājības ministrija ir sagatavojusi grozījumu paketi 11 likumos, kas paredz pārskatīt minimālo ienākumu sliekšņu apmērus un ar to saistīto pabalstu apmērus. Minimālo ienākumu sliekšņu noteikšanā paredzēts izmantot relatīvo metodi – minimālo ienākumu sliekšņus nosakot procentuālā apmērā no mājsaimniecību rīcībā esošo ienākumu mediānas vienam ekvivalentajam patērētājam. Dzīvokļa pabalsta kritēriju noteikšanā paredzēts izmantot absolūto metodi. 2020. gada 30. septembra Ministru kabineta sēdes laikā Labklājības ministrijai tika uzdots veikt precizējumus iesniegtajos likumprojektos, kas saistās ar minimālo ienākumu sliekšņu pārskatīšanas regularitāti un izmantotās metodes noteikšanu likumu normās. Līdz ar to sākotnējais Labklājības ministrijas piedāvājums - minimālo ienākumu sliekšņus pārskatīt ik gadu 1.jūlijā vienlaikus ar izmaiņām ienākumu mediānas apmērā, tiek aizstāts ar minimālo ienākumu sliekšņu pārskatīšanu ne retāk kā reizi trijos gados un metodes noteikšana paliek likumprojektu anotāciju līmenī.

*Sniedz informāciju par plānotajiem minimālo ienākumu sliekšņu apmēriem no 2021.gada 1.janvāra. Sīkāku informāciju skatīt prezentācijā (3.pielikums).*

**L.Purmale** jautā, kāpēc tiek veikta valsts sociālā nodrošinājuma pabalsta diferencēšana personām ar I un II invaliditātes grupu pēc nodarbinātības fakta – vai šāda norma neradīs demotivējošu vidi iekļauties darba tirgū?

**E.Celmiņa** skaidro, ka valsts sociālā nodrošinājuma pabalsta diferencēšana pēc nodarbinātības fakta ir saistīta ar Latvijas Republikas Satversmes tiesas spriedumu lietā par valsts sociālā nodrošinājuma pabalsta apmēru (lieta Nr. 2019-27-03). Satversmes tiesa minētās lietas spriedumā attiecībā uz nodrošinājuma pabalstu invaliditātes gadījumā norāda, ka nestrādājošām personām nodrošinājuma pabalsts ir pamata iztikas līdzekļu avots un visupirms tas tiks izmantots pamatvajadzību apmierināšanai. Kamēr nodarbinātām personām ar invaliditāti Latvijas Republikas Satversmes tiesas ieskatā nodrošinājuma pabalsts ir papildu ienākumu avots un ir uzskatāms par papildu atbalstu no valsts puses, ar kuru valsts sekmē personu ar invaliditāti dzīves kvalitātes paaugstināšanos un sociālo iekļaušanu un kuru persona var izlietot pēc saviem ieskatiem. Atbilstoši Latvijas Republikas Satversmes tiesas spriedumam nenodarbinātie un nodarbinātie nodrošinājuma pabalsta saņēmēji atrodas atšķirīgos apstākļos. Tādējādi, lai izpildītu Satversmes tiesas spriedumu, Labklājības ministrija ir rosinājusi paaugstināt nodrošinājuma pabalstu visām personām ar invaliditāti, atsevišķi paredzot piemaksu pie nodrošinājuma pabalsta apmēra tām personām ar I un II invaliditātes grupu, kuras nav uzskatāmas par nodarbinātām (skatīt tabulu zemāk), proti, nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu”. Piemaksa pie nodrošinājuma pabalsta apmēra nestrādājošām personām ar invaliditāti tiks veikta proporcionāli iepriekšējā mēneša dienām, kurās persona nav bijusi nodarbinātas personas statusā.

**I.Alliks** skaidro, ka to, vai šādas normas ieviešana tiešām radīs demotivējošu vidi valsts sociālā nodrošinājuma pabalsta saņēmējiem iekļauties darba tirgū, varēs novērtēt tikai vēlāk.

*Nolemj: sniegto informāciju pieņemt zināšanām.*

*SIPKK sēde beidzas plkst. 16.30.*

Pielikumā prezentācijas:

1. SIA “Projektu un kvalitātes vadība” prezentācija - Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti);
2. Plāna sieviešu un vīriešu vienlīdzīgu tiesību un iespēju veicināšanai 2021.-2023.gadam projekts;
3. Latvijas Republikas Satversmes tiesas spriedumu izpilde minimālo ienākumu sliekšņu paaugstināšanai.

Komitejas vadītājs I. Alliks

Protokolēja A.Lukašenoka